เดฟ บอทิสตา

**เดวิด ไมเคิล บอทิสตา จูเนียร์** (David Michael Bautista Jr.) เกิด 18 มกราคม ค.ศ. 1969 เป็นนักแสดง, อดีตนักมวยปล้ำอาชีพ และอดีตนักต่อสู้แบบผสมชาวอเมริกัน มีฉายาว่า "ดิ แอนิมอล" (The Animal) เป็นที่รู้จักดีบนสังเวียนในนาม **บาทิสตา** (Batista) เป็นแชมป์ WWE 2 สมัย แชมป์โลกเฮฟวี่เวท 4 สมัย แชมป์แท็กทีม WWE 4 สมัย ผู้ชนะรอยัลรัมเบิลประจำปี 2005 และ 2014

## ชีวิตวัยเยาว์
ชื่อจริง David Michael Bautista Jr.
เกิด 18 มกราคม 1969 ที่กรุงวอชิงตัน ดีซี, สหรัฐอเมริกา พ่อเป็นเชื้อสาย ฟิลิปปินส์–กรีก
แม่เป็นชาวกรีก ครอบครัวมีฐานะค่อนข้างลำบาก อาศัยในย่านที่เต็มไปด้วยอาชญากรรม ความรุนแรง และความยากจน เขาเคยเล่าว่า “ตอนเด็กผมคิดว่าตัวเองจะไม่มีโอกาสมีชีวิตที่ดี เพราะสภาพแวดล้อมมันโหดมาก”

ชีวิตลำบากตั้งแต่วัยเด็ก ครอบครัวต้องดิ้นรนเรื่องเงิน เขาเริ่มทำงานช่วยพ่อแม่ตั้งแต่อายุ 9 ขวบ เช่น กวาดพื้น, ยกของ, ทำงานจิปาถะในร้าน เคยถูกไล่ออกจากบ้านเพราะไม่มีเงินจ่ายค่าเช่า เห็นเหตุการณ์รุนแรงบ่อยจนชิน พ่อแม่แยกทางกัน ทำให้เขาต้องโตเร็ว เขามีสัมพันธ์ที่ดีมากกับแม่ แม้ครอบครัวจะลำบาก เขามักรู้สึกโดดเดี่ยวและเก็บตัวในวัยเด็ก

เขาตัวสูงและใหญ่ตั้งแต่ยังเด็ก เคยถูกเพื่อนล้อ แต่ต่อมาพลิกเป็นจุดแข็ง วัยรุ่นใช้ชีวิตผิดทางอยู่พักหนึ่ง แต่เริ่มเปลี่ยนตัวเองเมื่อค้นพบว่า ชอบฟิตเนส ชอบยกน้ำหนัก และมีพรสวรรค์ด้านกำลังร่างกาย เริ่มฝึกเพาะกายและตามหาชีวิตใหม่ เขาเคยบอกว่า “การออกกำลังกายช่วยชีวิตผมไว้”

ทำงานหลายอย่างเพื่อหาเลี้ยงชีพ เช่น บาวน์เซอร์ (การ์ดประตูผับ/คลับ) คนยกของ คนขับรถ จนกระทั่งตัดสินใจเข้าฝึกมวยปล้ำ ซึ่งกลายเป็นจุดเปลี่ยนชีวิตเขา

เขาโตมากับความยากจน ความรุนแรง และสภาพแวดล้อมที่โหดร้าย ต้องทำงานตั้งแต่เล็ก ชีวิตวัยเด็กที่ลำบากเป็นแรงผลักดันให้เขาอยากเปลี่ยนอนาคต ฟิตเนสและการออกกำลังกายช่วยดึงเขาออกจากเส้นทางอันตราย เป็นพื้นฐานที่ทำให้เขากลายเป็นบาทิสตาที่แข็งแกร่งในวันนี้

## เส้นทางมวยปล้ำอาชีพ
ก่อนเข้า WWE เขาร่วมสมาคม WXW ในเดือนตุลาคม 1999 โดยใช้ชื่อในสมาคมว่า Kahn และวันที่ 30 ตุลาคม เป็นแมตช์แรกที่ได้ปล้ำใน WXW ชนะ Southtown Joe พอในเดือนกุมภาพันธ์ 2000 ก็จะขอเซ็นสัญญาอยู่กับ WWF/E แต่ตอนนั้น WWE นั้นบอกให้กลับไปฝึกที่ OVW ก่อนและก็ได้แชมป์มากมาย พอปี 2002 ก็มาต่อที่ WWE และได้อยู่ SmackDown! เป็นลูกศิษย์ D-Von อยู่ได้พักหนึ่งก็หักหลัง D-Von แล้วย้ายมาอยู่ RAW แล้วใช้ชื่อเดฟ บาทิสตา แล้วทริปเปิลเอชก็ชวนเข้ากลุ่ม Evolution บาทิสตาก็ประสบความสำเร็จมากหลังจากอยู่ Evolution ได้แชมป์โลกแท็กทีมคู่กับริก แฟลร์ใน Armageddon 2003 จาก Dudley Boyz

ในรอยัลรัมเบิล 2005 บาทิสตาเอาชนะจอห์น ซีนาได้ในแมตช์รอยัลรัมเบิล จึงได้รับสิทธิ์เข้าไปชิงแชมป์โลกในเรสเซิลเมเนีย ครั้งที่ 21 โดยมีแชมป์โลกอีก 1 คนของค่ายสแมคดาวน์คือเจบีแอล นั่นเองซึ่งเป็นเจ้าของแชมป์ WWE ในขณะนั้นมาเสนอให้ท้าชิงแชมป์เพราะ JBL ขับรถชน บาติสตาแต่เขาก็รอดชีวิตจากการช่วยเหลือของทริปเปิลเอช จนทำให้เขาแค้นมากแต่เขาก็ไม่ไว้ใจทริปเปิลเอชด้วยเช่นกัน เพราะทริปเปิลเอชใช้บาทิสตาเป็นเครื่องทุ่มแรงในการปล้ำอยู่เสมอ บาทิสตาจึงตัดสินใจทำสัญญาท้าชิงแชมป์โลกเฮฟวี่เวทจากทริปเปิลเอชในเรสเซิลเมเนีย 21 สุดท้ายบาทิสตาก็เป็นฝ่ายเอาชนะและคว้าแชมป์โลกเฮฟวี่เวทสมัยแรกได้สำเร็จ ภายหลังจากล้างแค้นได้สำเร็จในเวลาต่อมา บาทิสตา ถูกให้ย้ายไปสังกัดสแมคดาวน์ สลับกับจอห์น ซีนา ซึ่งเป็นแชมป์ WWE ที่ได้แชมป์มาจาก JBL ในเรสเซิลเมเนีย 21 ไปสังกัดรอว์ ต่อมาในปลายปี 2005 เขาต้องรับการผ่าตัด จึงมีความจำเป็นต้องสละตำแหน่งแชมป์ให้กับเคิร์ต แองเกิล พอเขากลับมาในปี 2006 เขาได้เอาชนะบูเกอร์ ที เขาก็ได้เข็มขัดกลับมาอย่างสมใจ

ในเรสเซิลเมเนีย ครั้งที่ 23 บาทิสตาได้เสียแชมป์โลกเฮฟวี่เวทให้กับดิอันเดอร์เทเกอร์ (เป็นครั้งแรกที่เสียแชมป์โลก) แต่เขาก็มีโอกาสกลับมาชิงแชมป์ได้จากเดอะเกรทคาลีอีกครั้ง ในอันฟอร์กิฟเว่น 2007 บาทิสตาก็เสียแชมป์โลกเฮฟวี่เวทให้กับเอดจ์ ในอาร์มาเกดดอน 2007 ต่อมาบาทิสตาได้เปิดศึกกับชอว์น ไมเคิลส์ เพราะชอว์นเป็นต้นเหตุที่ทำให้ริก แฟลร์ อดีตคู่หูกลุ่มเอฟโวลูชั่น และครูผู้ฝึกสอนของเขาต้องเลิกปล้ำ และท้าเจอกันในแบคแลช (2008) สุดท้ายบาทิสตาก็เป็นฝ่ายแพ้ไปให้กับชอว์น

ช่วงศึกไนท์ออฟแชมเปียนส์ (2008) บาทิสตาก็ได้มีโอกาสชิงแชมป์โลกคืนจากเอดจ์ แต่เอดจ์ให้ด่านทดสอบว่าจะให้ปล้ำแท็กทีม 8 คน โดยบาทิสตาไม่มีคู่ปล้ำ แต่วิกกี เกร์เรโรอาสาเลือกคู่ปล้ำให้ โดยเลือกให้จับคู่กับนักมวยปล้ำจ็อบเบอร์ล้วนๆ ฝั่งของเอดจ์มีชาโว เกร์เรโร, เคิร์ต ฮอว์กินส์และแซค ไรเดอร์ แต่บาทิสตาก็เอาชนะทีมของเอดจ์ได้ทั้งหมด ภายหลังไนท์ออฟแชมเปียนส์นั้นทำให้บาทิสตามีความโกรธเคืองอย่างหนักจากที่เอดจ์ใช้กลโกง และไม่ทันได้แก้แค้นก็ถูกย้ายไปสังกัดค่ายรอว์ในทันทีจากการดราฟท์ตัว ไม่นานโอกาสที่ได้แก้แค้นมาถึงเมื่อเอดจ์เดินทางไปประกาศชัยชนะ ณ เวทีของรอว์ บาทิสตาจึงออกมาอัด ทำให้เอดจ์ไม่อยู่ในสภาพที่จะลุกขึ้นได้ จึงลงจากเวทีไป เป็นโอกาสให้ซีเอ็ม พังก์ เจ้าของกระเป๋า Money In The Bank เดินสวนทางออกมาใช้สิทธิ์นั้นทันที เป็นผลกรรมที่เอดจ์เคยใช้สิทธิ์นี้ต้องเสียแชมป์โลกเฮฟวี่เวทไป

บาทิสตาได้เปิดศึกกับ นักมวยปล้ำขั้นเทพที่มีฝีมือและดีกรีสูสีกับเขาในยุคนี้ คือ จอห์น ซีนา เนื่องจากมีปัญหาเข้าใจผิดที่ซีนาจะใช้เก้าอี้ตีใส่ JBL แต่ JBL หลบได้ เลยพลาดไปถูกบาทิสตา ทำให้คู่นี้กลายเป็นคู่กรณีกันโดย 2 คนนี้ถูกให้จับคู่กันเพื่อไปชิงแชมป์แทคทีมกับเดอะเลกาซี (โคดี โรดส์ และเท็ด ดิบิอาซี่) ซึ่งก็สามารถคว้าแชมป์มาครองได้สำเร็จ แต่เป็นเพราะคู่นี้เป็นคู่กรณีกัน จึงไม่มีความสามัคคี ทำให้อีก 1 อาทิตย์ต่อมา ต้องเสียแชมป์กลับคืนให้กับเลกาซี จากนั้นคู่นี้ก็ได้เจอกันอย่างสมใจ เมื่อศึกใหญ่อย่างซัมเมอร์สแลม (2008)มาถึง ผลปรากฏว่าซีนาโดนบาทิสตาบอมบ์ ท่าไม้ตายของบาทิสตาแพ้ไปอย่างหมดรูป ทำให้ซีนาต้องพักการปล้ำไปนานพอควรเลยทีเดียว แมตช์นี้ถือได้ว่าเป็นการพบกันของ 2 นักมวยปล้ำชั้นนำของ WWE ซึ่งไม่เคยได้เจอกันแบบตัวต่อตัว นับแต่พวกเขาได้เข้ามาในวงการถึง 6 ปี

จากนั้นต่อมา บาทิสตาได้กลายมาเป็นคู่ปรับกับนักมวยปล้ำหนุ่มผู้กวาดล้างนักมวยปล้ำที่เป็นตำนานนามว่าแรนดี ออร์ตัน ซึ่งเคยเป็นเพื่อนเก่าของบาทิสตาในกลุ่มเอฟโวลูชั่น เนื่องจากมีความแค้นส่วนตัวที่ออร์ตันถูกหักหลังและโดนไล่ออกจากกลุ่มนั่นเอง ในเซอร์ไวเวอร์ ซีรีส์ (2008) คู่นี้ได้ปะทะกันในรูปแบบแทคทีม 5 คน ในชื่อ อิลิมิเนชั่นแทกแมตช์ ซึ่งใครแพ้ต้องถูกคัดออก ผลปรากฏว่าบาทิสตาเป็นฝ่ายแพ้ให้กับออร์ตัน โดยมีโคดี โรดส์ ลูกน้องของออร์ตัน คอยช่วยอยู่ในฐานะสมาชิกแทคทีมของเขา จนกระทั่งในศึกส่งท้ายปีอย่าง อาร์มาเกดดอน (2008) คู่นี้ก็ได้เจอกันอีกครั้ง คราวนี้ บาทิสตาได้เอาคืนออร์ตัน โดยการเอาชนะล้างตาไปได้ แต่ในรอว์ ออร์ตันก็ได้เล่นงานบาทิสตาสารพัดและจบด้วยการเตะศีรษะบาทิสตาจนต้องพักการปล้ำไปนานถึง 4 เดือน

4 เดือนต่อมาหลังศึก เรสเซิลเมเนีย ครั้งที่ 25 บาทิสตาได้กลับมาเพื่อทวนแค้นกับ แรนดี ออร์ตัน ซึ่งแพ้ ทริปเปิล เอช มาหมาดๆ จากการชิงแชมป์ WWE ซึ่งคราวนี้ บาทิสตา จะได้จับคู่แทคทีมกับ ทริปเปิล เอช และ เชน แมคแมน เจอกับ ออร์ตัน และ เดอะเลกาซี ในการปล้ำแทคทีม 6 คน ในศึก แบคแลช (2009) ซึ่งหากทีมออร์ตัน ชนะ ไม่ว่าใครจะเป็นฝ่ายจับกดใครได้ก็ตาม ออร์ตัน จะกลายเป็นแชมป์ WWE ไปในทันที ผลปรากฏว่า บาทิสตาไม่อาจคุ้มครองลูกพี่เก่าเพื่อรักษาตำแหน่งแชมป์ไว้ได้จนต้องเสียแชมป์ WWE ให้กับ ออร์ตัน ในรอว์ บาทิสตาได้เจอกับ บิ๊กโชว์ เพื่อหาผู้ท้าชิงอันดับ 1 ในการชิงแชมป์ WWE ซึ่งบาทิสตา ได้เอาชนะ บิ๊กโชว์ ไปได้จากความช่วยเหลือของ จอห์น ซีนา ที่เข้ามารบกวน บิ๊กโชว์ ระหว่างแมตซ์ ทำให้บาทิสตา ได้ไปชิงแชมป์ WWE กับ ออร์ตัน เพื่อชำระแค้นกันอีกครั้ง ในศึก จัดจ์เมนท์เดย์ (2009) เมื่อถึงวันปล้ำ ออร์ตันได้ทำให้ตัวเองถูกจับแพ้ฟาวล์เพื่อรักษาตำแหน่งเอาไว้อีกครั้ง ในศึก เอ็กซ์ตรีมรูลส์ (2009) บาทิสตาก็สามารถกระชากแชมป์จากออร์ตัน ได้ในแมตช์การปล้ำในกรงเหล็ก แต่บาทิสตาก็ต้องสละแชมป์ WWE และพักการปล้ำไปเนื่องจากอาการบาดเจ็บที่แขน

บาทิสตาได้กลับมาอีกครั้งหลังจากเจ็บที่แขนไปยาวนาน และในแบรกกิ้ง ไรท์ส (2009) บาทิสตาได้ปล้ำในแมตช์ 4 เส้า ในการชิงแชมป์โลกเฮฟวี่เวท จาก ดิอันเดอร์เทเกอร์ ร่วมด้วย เรย์ มิสเตริโอ และซีเอ็ม พังก์ ซึ่ง อันเดอร์เทเกอร์ เป็นฝ่ายป้องกันแชมป์ไว้ได้ ทำให้บาทิสตาโมโห จึงทำร้ายเรย์ จากนั้นก็ประกาศตัดเพื่อนกับเรย์ และกลายเป็นฝ่ายอธรรม ในเซอร์ไวเวอร์ ซีรีส์ (2009) บาทิสตา กับเรย์ ก็ได้เจอกัน ผลปรากฏว่า บาทิสตาเป็นฝ่ายชนะ ในทีแอลซี: เทเบิล แลดเดอร์ แอนด์ แชร์ (2009) บาทิสตาได้ขอท้าชิงแชมป์โลกเฮฟวี่เวท กับ อันเดอร์เทเกอร์ ผลปรากฏว่าในตอนแรก บาทิสตาชนะและได้แชมป์โลกเฮฟวี่เวท แต่ทีโอดอร์ ลองผู้จัดการทั่วไปของฝั่งสแมคดาวน์ ออกมาบอกว่าให้เริ่มใหม่อีกครั้ง และอันเดอร์เทเกอร์ก็สามารถป้องกันแชมป์โลกเฮฟวี่เวท เอาไว้ได้สำเร็จ

ในอิลิมิเนชั่น แชมเบอร์ (2010) บาทิสตาได้กระชากแชมป์ WWE ไปจากจอห์น ซีนา หลังจากได้แชมป์จากเชมัส ต่อมา บาทิสตาก็เล่นงานซีนาตลอดทั้งสัปดาห์และก็บอกว่า ซีนาไม่เคยชนะตนได้แม้แต่ครั้งเดียว แต่ว่าในเรสเซิลเมเนีย ครั้งที่ 26 บาทิสตาก็เสียแชมป์ WWE คืนให้กับซีนา และเป็นการพ่ายแพ้ให้กับซีนาครั้งแรกด้วย ในเอ็กซ์ตรีมรูลส์ (2010) บาทิสตาได้ขอท้าซีนา ชิงแชมป์ WWE อีกครั้ง แต่บาทิสตา ก็แพ้ให้กับซีนาไปอีกเป็นครั้งที่ 2 ติดต่อกัน ในโอเวอร์เดอะลิมิต (2010) บาทิสตาได้ขอท้าซีนา ชิงแชมป์ WWE อีกครั้ง สุดท้ายบาทิสตา ก็แพ้ไปอีกเป็นครั้งที่ 3 ติดต่อกัน แล้วก็อกหักอีกตามเคย และบาทิสตาได้รับบาดเจ็บสาหัส ในรอว์คืนต่อมา (24 พฤษภาคม 2010) บาทิสตาได้ตัดสินใจประกาศลาออกจาก WWE

ในรอว์ 20 มกราคม 2014 บาทิสตาได้กลับมาใน WWE อีกครั้ง โดยเปิดตัวออกมาก้มลงจูบพื้นเวที จากนั้นก็สวมกอดกับ ทริปเปิล เอช บาทิสตา ทักทายออร์ตัน และบอกว่านายมีปัญหาสินะที่เขากลับมา เพราะฉะนั้นจะขอบอกให้ชัดๆ เลยว่าเขากลับมาเพื่อจะเป็นแชมป์ WWE เขาไม่สนใจว่าหลังจบรอยัลรัมเบิล (2014) ใครจะเป็นแชมป์ระหว่าง ออร์ตัน, ซีนา หรือใครก็ช่าง เขากลับมาเพื่อชนะ รอยัลรัมเบิล และเป็นคู่เอก เรสเซิลเมเนีย จงทำใจซะเถอะ!! ในรอยัลรัมเบิล บาทิสตาก็ได้เป็นผู้ชนะในแมตช์รอยัลรัมเบิลอีกครั้ง และได้สิทธิ์ไปชิงแชมป์ ในเรสเซิลเมเนีย ครั้งที่ 30 ต่อมาได้เปิดศึกกับอัลเบร์โต เดล รีโอ และได้ท้าเจอกันในอิลิมิเนชั่น แชมเบอร์ (2014) สุดท้ายบาทิสตาก็เป็นฝ่ายเอาชนะไปได้สำเร็จ ในเรสเซิลเมเนีย บาทิสตาไม่สามารถคว้าแชมป์มาได้ โดยแดเนียล ไบรอันคว้าแชมป์ไปได้สำเร็จ

1 วันหลังจากจบเรสเซิลเมเนีย ในรอว์คืนต่อมา สเตฟานี แม็กแมนได้ออกมาสั่งให้ออร์ตันและบาทิสตาร่วมมือกันเป็นทีม เริ่มต้นจากแมตช์ชิงแชมป์แทกทีมกับดิ อูโซส์ ผลออกมาเป็นดับเบิลเคาท์เอาท์ และได้สั่งให้เคน, บาทิสตา และออร์ตันทำร้ายไบรอันก่อนการก่อนแข่งขันจะเริ่มต้นเป็นการสร้างจุดอ่อน และทำให้ทริปเปิลเอชมีโอกาสในการชนะมากขึ้น จนเดอะชีลด์ได้ออกมาบนเวที และจัดการกับพวกกลุ่มของทริปเปิลเอช และได้ช่วยไบรอัน จากการกลั่นแกล้งจากกลุ่มทริปเปิลเอช ในรอว์ 14 เมษายน เดอะชีลด์ต้องปล้ำแฮนดิแคป 11 รุม 3 แต่กรรมการต้องยุติแมตช์ เนื่องจากทั้งสองฝ่ายอัดกันไม่หยุด ก่อนที่ ทริปเปิลเอช, ออร์ตัน และบาทิสตา จะออกมาในนามของกลุ่ม เอฟโวลูชั่น และมาจัดการอัดกลุ่มเดอะชีลด์จนหมดสภาพ ก่อนที่จะประกาศแมตช์แทกทีมอย่างเป็นทางการ ในสแมคดาวน์ 18 เมษายน ระหว่างเดอะชีลด์กับเอฟโวลูชั่นในเอ็กซ์ตรีมรูลส์ (2014) สุดท้ายเอฟโวลูชั่นเป็นฝ่ายแพ้ ในเพย์แบ็ค (2014) เอฟโวลูชั่นได้เจอกับเดอะชีลด์ในแมตช์แทกทีม 6 คน ไม่มีกฎกติกา แบบคัดออก สุดท้ายเอฟโวลูชั่น แพ้รวด 3-0 ในรอว์คืนต่อมา บาทิสตาได้ประกาศขอลาออกจาก WWE

วันที่ 16 ตุลาคม 2018 ในสแมคดาวน์ครบรอบตอนที่ 1000 บาทิสตาได้ปรากฏตัวในฐานะกลุ่มเอฟโวลูชั่นก่อนจะมีการท้าทายทริปเปิลเอชเล็กน้อย ในรอว์ 25 กุมภาพันธ์ 2019 บาทิสตาได้ทำร้ายริก แฟลร์ในงานฉลองวันเกิดครบรอบ 70 ปีของแฟลร์เป็นการท้าทายทริปเปิลเอช ในรอว์ 11 มีนาคม บาทิสตาและทริปเปิลเอชได้ออกมาะทะฝีปากกันก่อนที่บาทิสตาจะท้าทริปเปิลเอชให้เจอกันในเรสเซิลเมเนีย ครั้งที่ 35โดยทริปเปิลเอชได้เพิ่มรูปแบบการปล้ำเป็นแมตช์ไม่มีกฏกติกา (No Holds Barred match) ซึ่งบาทิสตาเป็นฝ่ายพ่ายแพ้ไป ก่อนจะประกาศรีไทร์อำลาสังเวียนอย่างเป็นทางการในเวลาต่อมา

## เส้นทาง MMA
เขาฝึก Brazilian Jiu-Jitsu (BJJ) จริงจังหลังออกจาก WWE ในปี 2010
ได้สาย Purple Belt
ฝึกกับครูชื่อดังอย่าง Cesar Gracie และ Josh Rafferty
ตั้งใจพิสูจน์ว่าตนเองสามารถสู้แบบจริงจังได้ ไม่ใช่แค่มวยปล้ำโชว์

Batista vs. Vince Lucero
วันที่: 6 ตุลาคม 2012
รายการ: CES MMA: Real Pain
สถานที่: Providence, Rhode Island
รุ่น: Heavyweight
คู่ต่อสู้เดิมของ Batista ถอนตัว ทำให้ Vince Lucero ถูกดึงมาแทนแบบกระทันหัน

ผลการแข่งขัน Batista ชนะ TKO ในยกที่ 1
เวลาประมาณ 4 นาที
ใช้พลังหมัดและ ground-and-pound
เป็นชัยชนะ MMA อาชีพเพียงไฟต์เดียวของเขา
สถิติสุดท้าย: 1–0

Batista บอกว่าอยากขึ้นชกอีก แต่ติดงานแสดงใน Hollywood อายุเริ่มมากขึ้น ทำให้สมาคมไม่ค่อยดันไฟต์ใหม่ เขาจึงเลิกชก MMA

ก่อนแข่ง Batista ลดน้ำหนักหนักมากเพื่อให้พร้อมสู้ เขาฝึกกับนักสู้ UFC ระดับท็อปหลายคน
ไฟต์นี้ทำรายได้และเป็นข่าวดังเพราะเป็นการเปิดตัวของ “ซูเปอร์สตาร์ WWE”

## อาชีพนักแสดง
แม้ Batista จะเริ่มดังจาก WWE แต่เขาประสบความสำเร็จอย่างมากในวงการภาพยนตร์ จนกลายเป็นหนึ่งในนักแสดงจาก WWE ที่ได้รับการยอมรับด้าน “การแสดงจริง ๆ” ไม่ใช่แค่บทบู๊

เขาเริ่มรับงานเล็ก ๆ ในซีรีส์และภาพยนตร์อินดี้ เช่น Smallville, Relative Strangers
บทส่วนใหญ่เป็นนักเลง ร่างยักษ์ ทหาร หรือบทรับเชิญ
ในช่วงนี้ยังไม่โดดเด่นมาก แต่เป็นจุดเริ่มต้นที่ทำให้เขาอยากเอาดีทางการแสดง

หลังออกจาก WWE ปี 2010 เขาหันไปฝึกการแสดงแบบเต็มเวลา พร้อมรับงานหนังแอ็กชันระดับกลาง เช่น
The Scorpion King 3 (2012),
The Man with the Iron Fists (2012) รับบท Brass Body,
Riddick (2013) บทใน Riddick ทำให้หลายสตูดิโอเริ่มมองเห็นศักยภาพของเขา

ปี 2014 คือปีที่ทำให้ชีวิต Batista เปลี่ยนตลอดกาล Guardians of the Galaxy (2014) รับบท Drax the Destroyer เป็นหนังที่ทำให้เขาดังระดับโลก ผู้ชมชื่นชอบคาแรกเตอร์ตลก-จริงใจ-โผงผางของเขามาก จากนั้นเขาปรากฏตัวใน MCU หลายเรื่อง: ภาพยนตร์ MCU ที่ Batista แสดง
Guardians of the Galaxy Vol. 1 (2014),
Guardians of the Galaxy Vol. 2 (2017),
Avengers: Infinity War (2018),
Avengers: Endgame (2019),
Thor: Love and Thunder (cameo, 2022),
Guardians of the Galaxy Vol. 3 (2023) เรื่องสุดท้ายในบท Drax
Batista เองบอกว่า Vol. 3 คือการปิดฉากตัวละครของเขาใน MCU

Batista ไม่อยากถูกจำกัดว่าเป็น “นักมวยปล้ำมาเล่นหนัง” เขาเริ่มเลือกรับบทที่จริงจังขึ้นและต้องแสดงอารมณ์ลึกซึ้งมากกว่าเดิม

ภาพยนตร์เด่นนอก MCU เรื่อง Spectre (2015) แสดงเป็นตัวร้ายสุดโหด Mr. Hinx
เป็นศัตรูตัวฉกาจของ James Bond ทำให้ชื่อของ Batista เข้าสู่วงการภาพยนตร์ระดับโลกอย่างเต็มตัว

Blade Runner 2049 (2017) รับบท Sapper Morton บทสั้นแต่ได้รับคำชมอย่างมากจากนักวิจารณ์ เป็นงานที่ Batista บอกว่า “ทำให้เขารู้สึกว่าเป็นนักแสดงจริงๆ”

Escape Plan 2 & 3 (2018–2019)
เล่นคู่กับ Sylvester Stallone, Dune (2021) และ Dune: Part Two (2024)
รับบท Glossu Rabban เป็นหนึ่งในบทใหญ่และจริงจังที่สุดของเขาในหนังระดับ Oscar ถือเป็นผลงานที่ยกระดับ “ความสามารถด้านการแสดง” มากที่สุด Army of the Dead (2021) รับบทเป็น Scott Ward อดีตทหารมือสังหารที่เคยช่วยอพยพผู้คนออกจากลาสเวกัสช่วงการระบาดซอมบี้

Glass Onion: A Knives Out Mystery (2022) เล่นบท YouTuber หัวร้อน Duke Cody โชว์ความสามารถด้านคอมเมดี้

Knock at the Cabin (2023) รับบทครูผู้ใจดีแต่ต้องทำสิ่งน่ากลัว หนังของ M. Night Shyamalan Batista ได้รับคำชมว่านี่คือบทแสดงดีที่สุดของเขา

Batista ได้รับการชื่นชมว่า ตั้งใจพัฒนาการแสดงมากที่สุดในบรรดานักมวยปล้ำ เลือกบทที่แปลกใหม่และไม่จำกัดตัวเอง แสดงบท emotional และบทดราม่าได้ดีมาก
มักร่วมงานกับผู้กำกับระดับโลก เช่น
Denis Villeneuve,
James Gunn,
Rian Johnson,
M. Night Shyamalan

เขามักพูดว่า: “ผมอยากเป็นนักแสดง ไม่ใช่แค่ดาราแอ็กชันกล้ามใหญ่” เขาเริ่มจากบทเล็ก ๆ สู่หนังแอ็กชัน ก้าวสู่ฮอลลีวูด กลายเป็นซูเปอร์สตาร์ระดับโลกจากบท Drax พิสูจน์ตัวเองด้วยผลงานมาสเตอร์พีซอย่าง Blade Runner 2049, Dune, Knock at the Cabin เป็นหนึ่งในอดีตนักมวยปล้ำที่ “ประสบความสำเร็จสูงสุดในวงการหนัง”

## ชีวิตส่วนตัว
พ่อเป็นเชื้อสายฟิลิปปินส์-กรีก ส่วนแม่เป็นชาวกรีก ชีวิตวัยเด็กค่อนข้างลำบาก ครอบครัวมีฐานะไม่ดี และอาศัยอยู่ในย่านที่เต็มไปด้วยอาชญากรรม

เคยแต่งงานมา 3 ครั้ง 1.กลอเรีย (1988–1998) ภรรยาคนแรก มีลูกสาว 2 คน: Keilani Bautista (เกิดปี 1990), Athena Bautista (เกิดปี 1992) 2.แองจี้ (1998–2006) ไม่ได้มีลูกด้วยกัน
ช่วงนี้ Batista เริ่มมีชื่อเสียงใน WWE ทำให้ความสัมพันธ์ห่างเหินจนเลิกรา 3.ซาราห์ เจด (2015–2019) นักเต้นโชว์ลูป หย่ากันในปี 2019

เขามีลูกสาว 2 คนและมี หลาน 3 คน ทำให้เขาเป็น “คุณตา” ตั้งแต่อายุยังไม่มาก เขาเคยบอกว่าครอบครัวคือสิ่งสำคัญที่สุดสำหรับเขา

เขารักสุนัขมาก โดยเฉพาะสุนัขพันธุ์พิทบูล เขามักช่วยเหลือสุนัขที่ถูกทารุณกรรม และบริจาคให้มูลนิธิช่วยสัตว์เป็นประจำ มีสุนัขหลายตัวที่เขารับเลี้ยงเอง

ชอบสะสมของเล่นและของสะสม “ลายกะโหลก”
สนใจศิลปะรอยสักมาก (รอยสักทั่วตัวมีความหมายส่วนตัวหลายจุด) เคยทำงานเป็น บาวน์เซอร์ ก่อนโด่งดังใน WWE บุคลิกจริงใจ อ่อนโยน ตรงข้ามกับบทบาทโหดๆ ใน WWE

หลังออกจาก WWE เขาประสบความสำเร็จมากในการเป็นนักแสดง เช่น
Drax the Destroyer ใน Guardians of the Galaxy
Spectre, Dune, Blade Runner 2049
เขาบอกว่าอยากเป็นนักแสดงจริงจัง ไม่ใช่ “ดารามวยปล้ำ” และพยายามเลือกบทที่ท้าทาย

## แชมป์และรางวัล
[thumb|180px|[แชมป์ WWE]]
[thumb|180px|[แชมป์โลกเฮฟวี่เวท]]
* ***[[The Baltimore Sun]]***
** Feud of the Year (2007) 
* **[[Ohio Valley Wrestling]]**
** OVW Heavyweight Championship (1 time)
* ***[[Pro Wrestling Illustrated]]***
** Most Improved Wrestler of the Year (2005)
** Wrestler of the Year (2005)
** Ranked No. 1 of the top 500 singles wrestlers in the *[[Pro Wrestling Illustrated#PWI 500|PWI 500]]* in 2005
***[[Power Pro Wrestling]]**
**PPW Television Championship (1 time)
* **[[WWE|World Wrestling Entertainment/WWE]]**
** WWE Championship (2 times)
** World Heavyweight Championship (4 times)
** World Tag Team Championship (3 times) – with Ric Flair (2) and John Cena (1)
** WWE Tag Team Championship (1 time) – with Rey Mysterio
** Royal Rumble (2005, 2014)
* **[[World Xtreme Wrestling]]**
** Hall of Fame (2013)
* ***[[Wrestling Observer Newsletter]]***
** Feud of the Year (2005) 
** Feud of the Year (2007) 
** Most Overrated (2006)

## รางวัลและการเสนอชื่อ

## สถิติการต่อสู้แบบผสม

|-
|Win
|align=center|1–0
|Vince Lucero
|TKO (punches)
|CES MMA: Real Pain
|
|align=center|1
|align=center|4:05
|Providence, Rhode Island, United States
| 
|-

## อ้างอิง




## แหล่งข้อมูลอื่น

* 
* 
* 

หมวดหมู่:นักมวยปล้ำอาชีพชาวอเมริกัน
หมวดหมู่:นักมวยปล้ำอาชีพชาวฟิลิปปินส์
หมวดหมู่:นักมวยปล้ำอาชีพชาวกรีก
หมวดหมู่:รายชื่อสมาชิกของดิออธอริตี (มวยปล้ำอาชีพ)
หมวดหมู่:นักกีฬาชาวอเมริกันเชื้อสายเอเชีย
หมวดหมู่:นักแสดงอเมริกัน
หมวดหมู่:ชาวอเมริกันเชื้อสายฟิลิปปินส์
หมวดหมู่:ชาวอเมริกันเชื้อสายกรีก
หมวดหมู่:บุคคลจากวอชิงตัน ดี.ซี.
หมวดหมู่:นักต่อสู้แบบผสมชาวอเมริกัน
หมวดหมู่:ผู้เข้าสู่หอเกียรติยศดับเบิลยูดับเบิลยูอี
หมวดหมู่:หอเกียรติยศและพิพิธภัณฑ์มวยปล้ำอาชีพ